In nomine... Nos Uillelmus, Iohannes, Marcellus, Billomis, Hugoninus et Theobandus, fratres, filii defuncti Petri Broquart de Potangeyo... retinuimus, adcensauimus et adcensum annuum accepimus a uiris religiosis fratre Girardo humiliter abbate Sancti Stephani Dyuionensis et conuentu eiusdem loci et ab eorum successoribus quandam mansum suum situm in finagio de Potangeyo in quo moramur et est iuxta pasquerium ex una parte et terram dictorum es Raueneaux ex altera; item duas pecias terre arabilis sitas in finagio de Potangeyo ubi dicitur en Uelers; item unam peciam terre sitam es Perreaux in finagio de Longa Curi; item decem iornalia terre sita es Rotures des Essars in finagio de Potangeyo inter terram dictorum es Raueneaux et terram liberorum Uillelmeti Carsie, pro quibus superius adcensatis rebus tenemur et promittimus... reddere et soluere annis singulis decetero apud Diuionem in abbacia Sancti Stephani Dyuionensis, infra festum Natiuitatis Domini quatuor eminas auene ad mensuram Dyuionensem et nisi quatuor eminas predicte fuerint ut dictum est persoluere tenebimur in crastino dicti festi eisdem religiosis ad emendam unius bicheti auene. Et si unus uel plures nostrum a dicto manso recederent aut recederet ille uel illi qui dictum mansum cum aliis terris teneret uel tenerent soluere teneretur uel tenerentur censam supradictam cum emenda supradicta. Et est sciendum quod ad predicta tenenda et soluenda tenemur quamdiu in dicto manso mora. Item sciendum est quod quamdiu in dicto manso morabimur et predicta tenebimus erimus iusticiabiles religiosorum predictorum et de terris arabilibus et terciabilibus contentis in predictis rebus soluere tenemur et promittimus dictis religiosis tercias et alia onera quae debentur. Item sciendum est quod si forte nos omnes fratres predicti a domino dictorum religiosorum recederemus statim predicta omnia in adcensatione contenta ad dictorum religiosorum et eorum successores cum omnibus meliorationibus cremintis et edificiis reuertentur perpetuo pacifice et quiete. Hac autem omnia et singula predicta promittimus pro nobis et nostris heredibus per iuramenta nostra predicta et sub obligatione omniuum bonorum nostrorum tenere, adimplere et non contra uenire... Actum in presentia Hugonis de Cabilone..., Iohannetti de Potangeyo et Guillermi de Cunctigneio...